  Анжелика Тихонова корреспондент 20-тӥ гудырикошконлы Удмуртиын коронавирус инфекциен черлан 220 учыръёсты пусйизы. Висьыны усемъёс пӧлын 48 пиналъёс но 65 арессэс ортчем 40 арлыдоос. Со сярысь элькунысь оперативной штаб ивортӥзы. Диагноззы Ижкарын 113 улӥсьёслэн зэмаз, Можгаын – 25, Сарапулын – 14, Глазкарын, Эгра ёросын – быдэн 11, Балезино ёросын – 10, Можга ёросын – сизьым, Сарапул, Дэри ёросъёсын – быдэн куать, Кияса ёросын – вить, Юкаменск ёросын – ньыль, Камбарка ёросын – куинь, Пичи Пурга, Сьӧлта, Сюмси, Ува, Якшур-Бӧдья ёросъёсын – быдэн одӥг. 202 адями висёнэз вормиз. 14 мурт кулӥз. Кышномуртъёслы 30, 52, 70, 84, куинезлы 85, кыкезлы 87 арес вал, воргоронъёслы – 43, 69, 71, 73, 79 арес Туннэ нуналлы Удмуртиын коронавирусэн 44 сюрс 94 черлан учыр лабораториосын зэматэмын. 35 сюрс 991 адями йӧназ. 1 сюрс 424 мурт улонысь кошкиз. Али 323-езлэн висисьёслэн тазалыксы секыт. Берло нуналскын элькунын коронавирус инфекцилы 5 сюрс 760 эскеронъёс ортчытӥзы. 20-тӥ гудырикошконлы Удмуртиын 325 сюрс 770 адями коронавируслэсь прививка пуктӥз, со пӧлысь 268 сюрс 943-ез кыкетӥ люкетсэ басьтӥзы. 13 сюрс 415 мурт одӥг компонентъем «Спутник Лайт» вакцинаез пуктӥз. Тегъёс: Тазалык Ижкар Удмуртия коронавирус  